ʼಕೊರೊನಾʼ ಅಂತ್ಯಗೊಳ್ಳುವ ಸಂದೇಶ ನೀಡ್ತಾ ಆ ಪುಟ್ಟ ಕಂದಮ್ಮ..? ಆಗ ತಾನೆ ಹುಟ್ಟಿದ ಕಂದಮ್ಮವೊಂದು ಡಾಕ್ಟರ್ ಹಾಕಿದ್ದ ಸರ್ಜಿಕಲ್ ಮಾಸ್ಕ್ನ್ನ ತೆಗೆಯುತ್ತಿರೋ ಫೋಟೋವೊಂದು ಸಾಮಾಜಿಕ ಜಾಲತಾಣದಲ್ಲಿ ಭಾರೀ ಸದ್ದು ಮಾಡ್ತಿದೆ. ಈ ಚಿತ್ರವನ್ನ ನೋಡಿದ ಅನೇಕರು ಇದು ಕೊರೊನಾ ವೈರಸ್ ಕೊನೆಗಾಣುವ ಸಂದೇಶವಾಗಲಿ ಅಂತಾ ಹೇಳ್ತಿದ್ದಾರೆ. ಕೊರೊನ ವೈರಸ್ ವಿಶ್ವಕ್ಕೆ ಬಂದು ಅಪ್ಪಳಿಸಿದ ಮೇಲಂತೂ ಮಾಸ್ಕ್ ಧರಿಸೋದು ಕಡ್ಡಾಯವಾಗಿ ಹೋಗಿದೆ. ಈ ಚಿತ್ರದಲ್ಲಿ ಯುಎಇ ಮೂಲದ ಹೆರಿಗೆ ತಜ್ಞ ಹಸುಗೂಸನ್ನ ಹಿಡಿದುಕೊಂಡಿದ್ದಾರೆ. ಹಾಗೂ ಆ ಕಂದಮ್ಮ ವೈದ್ಯರ ಮಾಸ್ಕ್ನ್ನ ತೆಗೆಯೋಕೆ ಪ್ರಯತ್ನಿಸುತ್ತಿದೆ. ಈ ಚಿತ್ರವನ್ನ ಶೇರ್ ಮಾಡಿರೋ ವೈದ್ಯ ಸಮರ್ ಚೀಬ್ ನಾವೆಲ್ಲ ಸದ್ಯದಲ್ಲೇ ಮಾಸ್ಕ್ ಧರಿಸೋದು ನಿಲ್ಲಿಸುವಂತಾಗಲಿ ಅಂತಾ ಬರೆದುಕೊಂಡಿದ್ದಾರೆ. ಈ ಚಿತ್ರ ಇನ್ಸ್ಟಾಗ್ರಾಂನಲ್ಲಿ ಶೇರ್ ಆಗ್ತಿದ್ದಂತೆ ಸಾವಿರಗಟ್ಟಲೇ ಲೈಕ್ಗಳನ್ನ ಸಂಪಾದಿಸಿದೆ. ಅನೇಕರು ಈ ಫೋಟೋಗೆ ಕಮೆಂಟ್ ಮಾಡಿದ್ದು, ಈ ಫೋಟೋ 2020ರಲ್ಲಿ ಹೊಸ ಭರವಸೆಯನ್ನ ಹುಟ್ಟು ಹಾಕ್ತಿದೆ ಅಂತಾ ಬರೆದುಕೊಳ್ತಿದ್ದಾರೆ.